b"\n_START_ARTICLE_\nVia Labicana\n_START_PARAGRAPH_\nVia Labicana fou una via romana que sortia de la porta Esquilina a Roma i portava fins a la ciutat de Labicum a uns 25 km de Roma, on despr\xc3\xa9s seguia en la mateixa direcci\xc3\xb3 cap a les muntanyes Albanes i s'unia amb la Via Llatina a l'estaci\xc3\xb3 de Ad Pictas. L'\xc3\xbanica estaci\xc3\xb3 entre Labicum i Ad Pictas era Ad Quintanas segons l'itinerari d'Anton\xc3\xad per\xc3\xb2 la Taula de Peutinger afegeix Ad Statuas (per\xc3\xb2 no esmenta Ad Quintanas). Fins a Ad Quintanes seguia un curs paral\xc2\xb7lel a la via Praenestina._NEWLINE_El seu itinerari fou reconstru\xc3\xaft perfectament el segle XIX. El punt exacte de Ad Pictas, aix\xc3\xb2 no obstant, no s'ha determinat. A la vora de la via, prop de Roma, hi havia diverses tombes, alguna d'elles prou grans; la m\xc3\xa9s important \xc3\xa9s l'anomenada Torre Pignatara a uns 5 km de Porta Maggiore, que la tradici\xc3\xb3 (sense fonament) fa la tomba d'Elena, la mare de Constant\xc3\xad el gran. Si que era a la zona, a uns 8 km de Roma, la tomba familiar de l'emperador Didi Juli\xc3\xa0."